b'\n_START_ARTICLE_\nAntoine \xc3\x93 Raifteir\xc3\xad\n_START_SECTION_\nBiografia\n_START_PARAGRAPH_\nEl seu pare era un teixidor. S\'havia traslladat a Killedan, procedent del Comtat de Sligo per treballar per al terratinent local, Franc Taaffe.  La mare de Raifteir\xc3\xad era una Brennan de l\'\xc3\xa0rea de Kiltimagh.  Ella i el seu marit van tenir nou fills. Entre 1785 i 1788, i a causa de la verola, Antoine va quedar cec i els seus vuit germans varen morir. _NEWLINE_Antoine va viure de tocar el seu viol\xc3\xad, cantar les seves can\xc3\xa7ons i recitar els seus poemes. La seva obra es nodreix de les formes i girs de la poesia irlandesa, i malgrat que usualment se l\'ha considerat com la fita final de l\'antiga tradici\xc3\xb3 liter\xc3\xa0ria, ell i els seus companys poetes no es veien a ells mateixos d\'aquesta forma._NEWLINE_Cap dels seus poemes no varen ser posats per escrit durant la vida del poeta, per\xc3\xb2 van ser recopilats per Craoibh\xc3\xadn Aoibhinn (Douglas Hyde), Lady Gregory i altres, que m\xc3\xa9s tard els van publicar._NEWLINE_\xc3\x93 Raifteir\xc3\xad mor\xc3\xad a la casa de Diarmuid Cloonan de Killeeneen, prop de Craughwell, Comtat de Galway, i va ser enterrat en el cementiri de Killeeneen. El 1900, Lady Gregory, Edward Martyn, i W.B. Yeats varen al\xc3\xa7ar una l\xc3\xa0pida commemorativa sobre la seva tomba, amb la inscripci\xc3\xb3 "RAFTERY".\n_START_SECTION_\nPoesia\n_START_PARAGRAPH_\nEls poemes d\'\xc3\x93 Raifteir\xc3\xad que m\xc3\xa9s han pervingut s\xc3\xb3n Eanach Dhuin i Cill Aodain, que avui dia encara s\xc3\xb3n apresos pels alumnes irlandesos.'